Stari grad Vilnius
Stari grad Vilnius (litavski: Vilniaus senamiestis) je najstariji dio litvanskog glavnog grada i jedan od najvećih još uvijek preostalih srednjovjekovnih starih gradskih središta u Sjevernoj Evropi. Područje ima 3,59 km² i obuhvaća površinu od 74 blokova sa 70 ulica.

Razvio se tokom mnogih vjekova te oblikovao historiju grada. To je mjesto gdje se isprepliću arhitektonski stilovi kao što su: gotika, renesansa, barok i neoklasicizam, stoje jedni uz druge i nadopunjuju se.

Glavna ulica Starog grada je "Pilies", koja je glavna arterija i sjedište brojnih trgovina i kafića. Glavna ulica u Vilniusu, Avenija Gediminas, djelomično prolazi Starim gradom. Središnji trgovi Starog grada: su Katedralni trg i Trg gradske vijećnice. Jedan od najvažnijih arhitektonskih kompleksa je Univerzitet, koja zauzima veliki dio Starog Grada. Maketa zgrade univerziteta, odabrana je kao predstavnik Litvanije u parku minijaturnih građevina: Mini-Europa u Bruxellesu.

Stari grad Vilnius postao je dio UNESCO-ve Svjetske baštine 1994. godine.

Vilnius
Svjetska baština u Litvaniji